Държавен вестник, бр. 60, 2014 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  60
(3) Дейността по осигуряване на непрекъс-
нат, бърз и безплатен достъп до службите за 
спешно реагиране за получаване на помощ 
при спешни случаи се организира и осъщест-
вява от районни центрове за приемане на 
спешни повиквания към ЕЕН 112 (районни 
центрове 112).
(4) За изпълнение на дейностите си районни 
центрове 112 в ДНС 112:
1. приемат, автоматично регистрират и 
обработват всички повиквания за спешна 
помощ на номер 112;
2. осигуряват непрекъснат достъп до линия 
за връзка;
3. събират информация за вида, мястото, 
часа и основните данни за спешния случай;
4. осигуряват приемането и изясняването 
на повиквания освен на български език и 
най-малко на два официални езика на Евро-
пейския съюз;
5. анализират и предават обработената ин-
формация на службите за спешно реагиране 
в зависимост от вида на спешните случаи;
6. получават обратна информация от 
съответните служби за спешно реагиране 
съгласно чл. 20, ал. 2 от Закона за Национал-
ната система за спешни повиквания с единен 
европейски номер 112;
7. регистрират, архивират и съхраняват 
информация за всички спешни повиквания.
(5) Местоположението на районните цен-
трове 112 се определя с решение на Минис-
терския съвет.
(6) Службите за спешно реагиране по чл. 19, 
ал. 1 от Закона за Националната система за 
спешни повиквания с единен европейски но-
мер 112 са длъжни да приемат получената на 
единен европейски номер 112 информация за 
инцидент, предадена им от съответния районен 
център 112 по установения начин.
(7) Взаимодействието на ДНС 112 с други 
служби и ведомства се осъществява на базата 
на сключени споразумения.
(8) Министърът на вътрешните работи 
утвърждава правила за организацията на 
дейността на районните центрове 112 по 
обслужване на повикванията към единен 
европейски номер 112 и взаимодействието 
им със службите за спешно реагиране при 
обслужване на инциденти. 
(9) При осъществяване на дейността си 
ДНС 112 взаимодейства с центровете за спеш-
ни повиквания 112 в държавите – членки на 
Европейския съюз.
Чл. 83. (1) Дирекция „Сигурност на Ми-
нистерството на вътрешните работи“ е специ-
ализирана структура на МВР за оперативно-
издирвателна, информационно-аналитична 
и организационна дейност по превенция, 
предотвратяване, пресичане и разкриване на 
престъпления, извършени от служители на 
министерството, и за защита на класифици-
раната информация.
(2) Директорът на ДСМВР е служител по 
сигурността на информацията в организаци-
онната единица с ръководител министърът на 
вътрешните работи и координира, подпомага и 
контролира дейността по прилагане на мерките 
за защита на класифицираната информация 
в МВР от служителите по сигурността на 
информацията в организационните единици 
в другите структури на МВР. 
Чл. 84. Органите на ДСМВР:
1. предотвратяват, пресичат и разкриват 
престъпления, извършени от служители на 
министерството;
2. извършват превантивна дейност;
3. извършват проучване за надеждност на 
служителите и кандидатите за служители и 
издават, отказват, прекратяват или отнемат 
разрешения за достъп до класифицирана 
информация в изпълнение на дейността си 
по Закона за защита на класифицираната 
информация;
4. осигуряват физическата сигурност на 
класифицираната информация в организаци-
онната единица с ръководител министърът на 
вътрешните работи, включително и осъществя-
ват контрол на физическия достъп до обектите 
на организационната единица с ръководител 
министърът на вътрешните работи;
5. осъществяват контрол върху прилагането 
на дейностите по информационна сигурност 
на комуникационните и информационните 
системи в МВР;
6. подпомагат служителя по сигурността на 
информацията при изпълнение на функциите 
по чл. 83, ал. 2;
7. събират, анализират и предоставят ин-
формация за дейността си.
Чл. 85. (1) Дирекция „Специална куриер-
ска служба“ е специализирана структура на 
МВР за приемане, съхранение, пренасяне и 
доставяне на кореспонденция и материали, 
съдържащи класифицирана информация.
(2) За изпълнение на дейностите по ал. 1 
ДСКС:
1. приема, сортира, описва, съхранява, пре-
нася и доставя кореспонденция и материали, 
съдържащи класифицирана информация, съ-
гласно Закона за защита на класифицираната 
информация и правилника за прилагането му;
2. осигурява защитата на класифицирана-
та информация от нерегламентиран достъп 
при нейното приемане, сортиране, описване, 
съхраняване, пренасяне и доставяне;
3. извършва приемане, пренасяне и достав-
ка на материали на органите на държавната 
власт и местното самоуправление;
4. извършва анализ и оценка на рисковите 
фактори и предприема необходимите мерки 
за защита на класифицираната информация 
от нерегламентиран достъп;